Document ID: 32002D0908

Odločba Komisije
z dne 15. novembra 2002
o spremembi Odločbe 93/402/EGS glede uvoza svežega mesa iz Brazilije
(notificirano pod dokumentarno številko K(2002) 4493)
(Besedilo velja za EGP)
(2002/908/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel za organizacijo veterinarskih pregledov proizvodov, ki vstopajo v Skupnost iz tretjih držav [1], in zlasti člena 22(1) Direktive;
ob upoštevanju Direktive Sveta 72/462/EGS z dne 12. decembra 1972 o problemih v zvezi z zdravstvenim varstvom živali in veterinarskimi pregledi ob uvozu govedi, prašičev, ovc in koz ter svežega mesa in mesnih izdelkov iz tretjih držav [2], kakor je bila nazadnje spremenjena z Uredbo (ES) št. 1452/2001 [3], in zlasti člena 14(3) in člena 15 Direktive,
ob upoštevanju naslednjega:
(1) Odločba Komisije 93/402/EGS z dne 10. junija 1993 o pogojih zdravstvenega varstva živali in izdaji veterinarskih spričeval za uvoz svežega mesa iz južnoameriških držav [4], kakor je bila nazadnje spremenjena z Odločbo 2002/793/ES [5], se uporablja za Argentino, Brazilijo, Čile, Kolumbijo, Paragvaj in Urugvaj.
(2) Komisijo so paragvajski veterinarski organi obvestili o izbruhu slinavke in parkljevke zunaj območja, odobrenega za izvoz v EU, vendar je blizu meje z Brazilijo.
(3) Nadzorovano območje izbruha bolezni zadeva del brazilskega ozemlja.
(4) Brazilski veterinarski organi so takoj uvedli ukrepe za preprečitev širjenja bolezni na brazilsko ozemlje, zlasti z zagotavljanjem cepljenja živali in nadzorom nad njihovim gibanjem v 16 občinah vzdolž mejnega območja.
(5) Zaradi možne nevarnosti bolezni na tem mejnem območju in ukrepanja pristojnih veterinarskih organov Brazilije bi se moral samo iz zadevnih občin na regionalni osnovi začasno ustaviti uvoz kondicioniranega mesa govedi, brez kosti, v EU. Vendar bi se morale pošiljke, proizvedene pred 31. oktobrom 2002, še dovoliti.
(6) Odločba 93/402 bi se morala zato spremeniti.
(7) Ukrepi, predvideni s to odločbo, so v skladu z mnenjem Stalnega odbora za prehranjevalno verigo ljudi in zdravstveno varstvo živali -
SPREJELA NASLEDNJO ODLOČBO:
Člen 1
Odločba 93/402/EGS se spremeni:
1. Priloga I se nadomesti z besedilom v Prilogi I k tej odločbi;
2. Priloga II se nadomesti z besedilom v Prilogi II k tej odločbi.
Člen 2
Države članice spremenijo ukrepe, ki jih uporabljajo pri uvozu tako, da jih uskladijo s to odločbo in takoj primerno obvestijo javnost o sprejetih ukrepih. O njih takoj obvestijo Komisijo.
Člen 3
Ta odločba se pregleda v dveh mesecih.
Člen 4
Ta odločba je naslovljena na države članice.
V Bruslju, 15. novembra 2002

Labels: 0
3
17
18